ભુજ, તા.૧૨: રાજયમંત્રીશ્રી વાસણભાઇ આહિર આગામી તા.૧૪/૭ થી ૧૫/૭ સુધીના બે દિવસના કચ્છ જિલ્લાના પ્રવાસે આવી રહયા છે. તેઓ તા.૧૪મીએ સવારે ૧૦ કલાકે કોન્ફરન્સ હોલ, કલેકટર કચેરી-ભુજ ખાતે જિલ્લામાં યોજાનાર રાજયકક્ષાના વન મહોત્સવની તૈયારીની સમીક્ષા અંગે જિલ્લાના અધિકારીઓ સાથે બેઠકમાં ભાગ લેશે. બાદ બપોરે ૧૨.૩૦ કલાકે નગરપાલિકા કચેરી, ભુજ મધ્યે નગરપાલિકાના પદાધિકારીઓ સાથે બેઠકમાં ઉપસ્થિત રહેશે. બીજા દિવસે તા.૧૫મીએ સવારે ૧૧ કલાકે અંજાર ખાતે તેમના ધારાસભ્યશ્રીના કાર્યાલયે લોકસંપર્ક કરશે.